Hun var ansatt ved Den nationale Scene i periodene 1891-1895 og 1900-1903. Som enke reiste hun til fødebyen Kristiania, hvor hun var ved Centralteatret i årene 1897-1899 og ved Sekondteatret sesongen 1899-1900. Etter et nytt opphold i Bergen kom hun igjen til Kristiania, og var der ved Fahlstrøms Theater sesongen 1904-1905, før hun igjen var tilknyttet Centralteatret i årene 1905-1912. Etter et intermezzo der hun tidvis trakk seg tilbake fra scenen, ble hun på nytt engasjert ved Den nationale Scene i 1919.